  Майя Бывальцева «Кенеш» журналлэн редакциез удмурт кылын шонер гожъяськонъя, чеберлыко литература ужъёс кылдытонъя семинаръёс радъя. Нырысетӥез пумиськон ӵуказе, 9-тӥ тулыспалэ, ортчоз. Со сярысь ивортӥз журналлэн валтӥсь редакторез Ольга Бородина. Дышетсконъёсы кылбур, верос, кузьмадёс гожъясьёсты, чеберлыко литература удысэн вань тунсыкъяськисьёсты, удмурт редакциосын тыршисьёсты, литература кружокъёсын, огазеяськонъёсын быгатонлыкъёссэс волятӥсьёсты ӧтё. Кызьы шонер но вольыт гожъяськыны валэктэм сяна, семинарез нуисьёс авторъёсын ӵош ужъёссэс эскерозы но соосты «Кенеш» журналэ поттыны дасялозы. Пумиськонъёс ортчылозы котькуд толэзьлэн кыкетӥ но ньылетӥ покчиарняяз (пӧсьтолэзе сяна) 15 часысен «Кенешлэн» редакцияз, Пастухов урамысь 13-тӥ номеро юртын. Ужрадэ пыриськон дунтэк. Мылкыд карисьёслы жингыртоно 512–665, но 512–675 телефон номеръёсъя. Тегъёс: Лулчеберет Ижкар Литература Удмуртия гожъясьёс  